**KÍSÉRLETI MŰHELY 3.**

**- diploma év

Moholy-Nagy Művészeti Egyetem
Építészeti Intézet**

**Szemeszter: 2021-22/III**

**oktatók: Baló Dániel, Bene Tamás**

kurzusleírás

**Kivonat**

Az őszi valamint a tavaszi félév során is a Habitat for Humanity számára készült terveiteket kell csapatmunkában továbbfejleszteni, oly mértékben, hogy végül egy felépíthető és beárazható modullá fejlődjenek. Reményeink szerint a kurzust egy választott modul teljeskörű megépítésével zárjuk. A folyamatban közös diplomamunaka "tárgyként" jelennek meg a tervezett modulok: prototípusok, kiviteli tervek és körbejárható makettek formájában.

**Fejlesztési sarokpontok:**

a. alapvetően 30-45-60 nm-es lakóterek, lakóépületek kialakítása, de a 15 nm-es

ugrásokkal akár 75 és 90 m2 is összeállítható

b. sorolható, összeépíthető lakóegységek, elsősorban egyszintes kialakítással, amelyek

egymásra is helyezhetők

c. moduláris, kombinálható fal-és tetőelemek rendszere

d. a viszonylag kis lakótér mellett három évszakban használható kertkapcsolattal, terasszal kombinálva – a külső tér szerves része az épületnek

e. mind az épület kivitelezése, mind az üzemeltetése költséghatékony - a jó ár-érték arány kiemelkedően fontos

f. minél kisebb ökológiai lábnyom / környezeti terhelés, mind anyagválasztásban, kivitelezésben és működtetésben

g. a falelemek előkészítése egy külön műhelyben

h. látványos és gyors helyszíni összeállítás - tavasztól-őszig, belső munkák 4 évszakosak

i. attraktív és élményt nyújtó kivitelezés az építés helyszínén, önkéntesbarát technológia (rengeteg, nem szakmunkás tudást igénylő feladat)

j. szárazépítési technológiák előtérbe helyezése

k. attraktív, könnyen beazonosítható külső megjelenés, praktikus belső megoldásokkal

l. egyaránt alkalmas családoknak, fiatal pároknak, idősebbeknek, hajléktalanságból kikerülőknek

m. környezettudatos szemléletformálással összekapcsolva (tiny house movement-szerűen)

n. a panelek összeállítása kezdetben akár saját kézi szerszámokkal is kivitelezhető, de később gépesíthető munkafolyamatokkal is megvalósítható

o. már meglévő, jól bevált technológiák észszerű és újszerű kombinációja

p. a fal és a tetőelemek mérete és készültségi foka olyan legyen, hogy a helyszínen négy (max. hat) ember biztonságosan fel tudja állítani, illetve a végső helyére tudja tenni

q. fontos, hogy az alapanyagok egyszerűek, könnyen beszerezhetők, egyben megbízhatóak legyenek és az általunk hozzáadott érték legyen a meghatározó

r. a víz, csatorna, elektromos, illetve fűtésrendszer esetében is fontos az egyszerűség, egyszerű karbantartási igény, megbízhatóság, lehetőleg hosszabb élettartam

s. a fűtés vonatkozásában egyszerűbb hőszivattyús, vagy elektromos fűtőpanel +napelem kombináció

**Ütemezés:**

szeptember - indító előadások, tervezés megkezdése

okt. 4 - vázlatterv-koncepció 1/50, anyaghasználat, sorolhatóság

nov. 1 - 1/20 vázlat, belsőépítészettel, gépészet koncepció, csomópont vázlatokkal

nov. 29 - 1/20 lépték véglegesítve, feldolgozás, prezentációs terv

dec.13-17 - kipakolás

febr. - tervezési feladatkörök szétosztása, csapatmunka

márc. - 1/10 csomóponti tervek, 1/1 bútortervek, prototípusok és 1/10 model építesének kezdete

április - köztes konzultáció a munkaközi modellekről

máj. DIPLOMA

május-augusztus - generál kiviteli tervek, tételes anyagkiírások

szeptember/október - építés

Baló Dániel

okl. építészmérnök

cand. arch. (MAA) KADK
+3670 599 6437